
ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Επιτροπή Αξιολόγησης υποψήφιων ασκουμένων δι¬ 


κηγόρων. 1 

Καθιέρωση ωραρίου λειτουργίας του Δημοτικού 
Γηροκομείου Αργοστολιού. 2 

ΑΠΟΦΑΣΕΙ Σ 

Αριθμ. 80423 (1) 


Επιτροπή Αξιολόγησης υποψήφιων ασκουμένων 
δικηγόρων. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις του άρθρου 15 του Ν. 4194/2013 «Κώ¬ 
δικας Δικηγόρων» (Α' 208), όπως συμπληρώθηκε με την 
περίπτωση α' της παρ. 4 του άρθρου 6 του Ν. 4285/2014 
(Α' 191) και 

2. Το γεγονός ότι από την απόφαση αυτή δεν προκα- 
λείται δαπάνη εις βάρος του κρατικού προϋπολογισμού, 
αποφασίζουμε: 

Αρθρο 1 

1. Πολίτες κράτους μέλους της Ευρωπαϊκής Ένωσης 
ή συμβαλλομένου κράτους της συμφωνίας για τον Ευ¬ 
ρωπαϊκό Οικονομικό Χώρο, που είναι κάτοχοι πτυχίου 
Νομικής Σχολής ανωτάτων εκπαιδευτικών ιδρυμάτων 
των κρατών αυτών και επιθυμούν να εγγραφούν ως 
ασκούμενοι δικηγόροι, οφείλουν να καταθέσουν, σε 
εύλογο χρόνο από τη λήψη του πτυχίου τους, σχετική 
αίτηση στον Δικηγορικό Σύλλογο στην περιφέρεια του 
οποίου επιθυμούν να ασκηθούν. 

2. Οι υποψήφιοι, με την αίτησή τους, συνυποβάλλουν 
επικυρωμένο αντίγραφο πτυχίου και κατάσταση των 
μαθημάτων τα οποία έχουν διδαχθεί κατά την διάρκεια 
των σπουδών τους καθώς και οποιοδήποτε άλλο έγγρα¬ 
φο ή δικαιολογητικό από το οποίο προκύπτει η εμπειρία 
τους σε εργασίες νομικής φύσεως, καθώς και στοιχεία 
σχετικά με την εν γένει νομική τους εκπαίδευση. 


3. Η αίτηση διαβιβάζεται αμελλητί από τον Πρόεδρο 
του Δικηγορικού Συλλόγου στον οποίο αυτή έχει υπο¬ 
βληθεί, προς την κατά το άρθρο 15 του Κώδικα Δικηγό¬ 
ρων (Ν. 4194/2013, Α' 208) Επιτροπή Αξιολόγησης. 

Άρθρο 2 

1. Η Επιτροπή Αξιολόγησης εδρεύει στον Δικηγορικό 
Σύλλογο Αθηνών και ως Γραμματέας της ορίζεται υπάλ¬ 
ληλος του Δικηγορικού Συλλόγου Αθηνών. 

2. Για την υποστήριξη του έργου της η Επιτροπή μπο¬ 
ρεί να ορίσει τρεις δικηγόρους που έχουν προσληφθεί 
σύμφωνα με την παρ. 5 του άρθρου 95 του Κώδικα Δι¬ 
κηγόρων, με σκοπό να ελέγχουν τα δικαιολογητικό των 
υποψηφίων ασκουμένων δικηγόρων και να συντάσσουν 
για καθέναν από αυτούς αναλυτική έκθεση. 

3. Η Επιτροπή Αξιολόγησης συνεδριάζει, μετά από 
πρόσκληση του Προέδρου της, τακτικά μεν τέσσερις 
φορές ετησίως, κατά τους μήνες Μάρτιο, Ιούνιο, Σε¬ 
πτέμβριο και Δεκέμβριο, εκτάκτως δε όποτε παραστεί 
ανάγκη. Στην πρόσκληση επισυνάπτεται ημερήσια δι¬ 
άταξη στην οποία αναφέρονται αναλυτικά οι αιτήσεις 
που θα εξετασθούν. Ειδικώς η πρώτη συνεδρίαση της 
Επιτροπής Αξιολόγησης θα πραγματοποιηθεί εντός δε¬ 
καπέντε ημερών από τη δημοσίευση της αποφάσεως 
συγκροτήσεως. 

4. Αν ο υποψήφιος επιθυμεί να εγγράφει σε Σύλλογο ο 
Πρόεδρος του οποίου μετέχει στην Επιτροπή ως μόνιμο 
μέλος, τότε με πράξη του Προέδρου του Συλλόγου αυ¬ 
τού ορίζεται, σύμφωνα με το εδάφιο ε' της παραγράφου 
ΙΑ του άρθρου 15 του Κώδικα Δικηγόρων, ως πέμπτο 
μέλος, μέλος του διοικητικού συμβουλίου του εν λόγω 
Συλλόγου. Η πράξη αυτή αναρτάται δεκαπέντε ημέρες 
πριν τη συνεδρίαση στην ιστοσελίδα του Δικηγορικού 
Συλλόγου Αθηνών. 

5. Κατά τα λοιπά εφαρμόζονται αναλόγως οι δια¬ 
τάξεις των άρθρων 13 έως 15 του Κώδικα Διοικητικής 
Διαδικασίας, ο οποίος κυρώθηκε με το άρθρο πρώτο 
του Ν. 2690/1999 (Α'45). 

Άρθρο 3 

1. Η Επιτροπή Αξιολόγησης διερευνά αν τα εν γέ- 
νει προσόντα του υποψηφίου είναι αντίστοιχα προς 
εκείνα που απαιτούνται κατά τον Κώδικα Δικηγόρων 
για την εγγραφή πτυχιούχου νομικής ως ασκουμένου. 

Προς τούτο συνεκτιμώνται, ιδίως, οι τίτλοι σπουδών του 
υποψηφίου, τα μαθήματα που έχει διδαχθεί, η διάρκεια 
των σπουδών του, η εμπειρία του σε νομικές εργα¬ 
σίες, η ενδεχόμενη αναγνώριση του τίτλου σπουδών 
του από τον Δ.Ο.Α.Τ.Α.Π. και η βεβαιωμένη με σχετικό 
αποδεικτικό συμμετοχή του σε επιμορφωτικά σεμινάρια. 
Ιδιαίτερη σημασία αποδίδεται στις διαφορές μεταξύ των 
ευρωπαϊκών εννόμων τάξεων. 

2. Εάν κριθεί ότι ο υποψήφιος πληροί τις νόμιμες προ¬ 
ϋποθέσεις, εγγράφεται ως ασκούμενος στον Δικηγορικό 
Σύλλογο όπου επιθυμεί, αναδρομικά από την ημερο¬ 
μηνία καταθέσεως της αιτήσεώς του. Αν κριθεί ότι ο 
υποψήφιος δεν πληροί τις νόμιμες προϋποθέσεις, η Επι¬ 
τροπή παραπέμπει, με αιτιολογημένη απόφασή της, τον 
φάκελο στην Μόνιμη Επιτροπή Δοκιμασίας Επάρκειας 
που προβλέπεται στο άρθρο 16 του Κώδικα Δικηγόρων. 
Σε κάθε περίπτωση η Επιτροπή οφείλει να αποφανθεί 
εντός δύο μηνών από τη συνεδρίασή της. 

Αρθρο 4 

Η Επιτροπή Αξιολόγησης, σύμφωνα με τα οριζόμενα 
στην παράγραφο 2 του άρθρου 15 του Κώδικα Δικηγό¬ 
ρων, εξετάζει, με βάση την διαδικασία των προηγουμέ¬ 
νων άρθρων, τις αιτήσεις όσων έχουν ήδη εγγράφει ως 
ασκούμενοι σε Δικηγορικό Σύλλογο κράτους μέλους της 
Ευρωπαϊκής Ενώσεως ή του Ευρωπαϊκού Οικονομικού 
Χώρου και επιθυμούν να ασκηθούν στην Ελλάδα. 

Αρθρο 5 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2014 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. 19933/10015 (2) 

Καθιέρωση ωραρίου λειτουργίας του Δημοτικού 
Γηροκομείου Αργοστολιού. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων: 

α) 280 παρ. I του Ν.3852/2010 (ΦΕΚ 87 Α72010) «Νέα 


Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα “Καλλικράτης”». 

β) 36 παρ. 3 του Ν.3584/2007 (ΦΕΚ 143 Α'/2007) «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων». 

γ) 8 Α' παρ. 4 περ. α υποπερ. δδ) του Π.Δ. 139/2010 
(ΦΕΚ 232 Α72010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

2. Τα υπ’ αριθμ. 639/26-06-2012 και 755/01-08-2012 έγ¬ 
γραφα του Δημοτικού Γ ηροκομείου Αργοστολιού, με τα 
οποία μας απεστάλη αίτημα και η υπ’ αριθμ. 42/18-07-2012 
απόφαση του Διοικητικού Συμβουλίου του Δημοτικού 
Γ ηροκομείου Αργοστολιού, με την οποία αποφασίστηκε 
η λειτουργία των υπηρεσιών του Δημοτικού Γ ηροκομεί¬ 
ου Αργοστολιού σε εικοσιτετράωρη βάση και ολόκληρη 
την εβδομάδα. 

3. Το γεγονός ότι με την ανωτέρω απόφαση το Δημο¬ 
τικό Γηροκομείο Αργοστολιού θα μπορέσει να καλύψει 
τις ανάγκες των ηλικιωμένων που φιλοξενεί από το 1912 
που έχει ιδρυθεί. 

4. Την αριθμ. 1128/02-10-2014 βεβαίωση του Δημοτικού 
Γηροκομείου Αργοστολιού περί πρόβλεψης πίστωσης 
στον προϋπολογισμό οικ. έτους 2014 για την κάλυψη 
της δαπάνης που θα προκληθεί από την απόφαση αυτή, 
αποφασίζουμε: 

Για την καλύτερη και αποτελεσματικότερη λειτουργία 
του Δημοτικού Γ ηροκομείου Αργοστολιού καθιερώνουμε 
το ωράριο λειτουργίας του σε εικοσιτετράωρη βάση και 
ολόκληρη την εβδομάδα. 

Η ημέρα υποχρεωτικής ανάπαυσης θα καθορίζεται 
βάσει των υπηρεσιακών αναγκών. 

Η ημέρα του Σαββάτου δε θεωρείται ημέρα αργίας, 
σύμφωνα με τις ισχύουσες διατάξεις. 

Η αμοιβή του προσωπικού για την απασχόλησή του 
κατά τις εξαιρέσιμες ημέρες και αργίες θα είναι κάθε 
φορά η προβλεπόμενη από την ισχύουσα νομοθεσία. 

Η δαπάνη που θα προκληθεί από την παρούσα ανέρ¬ 
χεται στο ύψος των 29.000,00€ και θα βαρύνει τους Κ.Α. 
10.6012 και 10.6022 του προϋπολογισμού του Δημοτικού 
Γ ηροκομείου Αργοστολιού οικονομικού έτους 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 22 Οκτωβρίου 2014 

Ο Γενικός Γραμματέας 
Αποκεντρωμένης Διοίκησης 
ΓΕΩΡΓΙΟΣ ΔΙΔΑΣΚΑΛΟΥ 

